***6. Napirendi pont***

***ELŐTERJESZTÉS***

***Felcsút Községi Önkormányzat Képviselő-testületének***

***2018. január 30-i ülésére***

***Előterjesztés címe és tárgya:***

*a Felcsút belterületi 497. helyrajzi számú ingatlan 1148/2202-ed tulajdoni illetőségének megvásárlása*

***A tárgykört rendező jogszabály:***

* ***Magyarország helyi önkormányzatairól szóló 2011. évi CLXXXIX. törvény***
* ***A Polgári Törvénykönyvről szóló 2013. évi V. törvény***

***Előterjesztő: Mészáros Lőrinc polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*2017. szeptemberi 25-i ülésünkön elvi döntést hoztunk az óvoda bővítése kapcsán, az esetleges belső parkolók kialakítása céljából a szomszédos 497. hrsz-ú ingatlan részbeni megvásárlásáról azzal a feltétellel, hogy az osztatlan közös tulajdonú ingatlan természetbeni megosztását a tulajdonosok előzetesen rendezik. Az akkor beszerzett értékbecslésnek megfelelő 3990.- Ft négyzetméterenkénti vételár szintén elfogadásra került a Képviselő-testület által.*

*Rácz Zsuzsanna tulajdonos időközben megegyezésre jutott az ingatlan társtulajdonosaival és megállapodást kötött velük a telek természetbeni megosztásáról. A társtulajdonosok ugyanebben a megállapodásban nyilatkoztak arról is, hogy az önkormányzat által történő vétel esetén elővásárlási jogukról lemondanak. (A megállapodást előterjesztésemhez csatoltam.)*

*Fentieknek megfelelően kérem az előterjesztés megvitatását és az adásvételről szóló határozati javaslat jóváhagyását.*

*Felcsút, 2018. január 11.*

***Mészáros Lőrinc***

***.. polgármester***

***Határozati javaslat***

***Felcsút Község Önkormányzat Képviselő-testületének***

***…/2018. (I.30.) számú határozata***

***a Felcsút belterületi 497. helyrajzi számú ingatlan részleges megvásárlásáról***

*Felcsút Községi Önkormányzat Képviselő-testülete a Felcsút belterületi 497. helyrajzi számú ingatlan területéből kialakított területrésznek a Kastély Óvoda ingatlanjának bővítése céljából történő megvásárlásáról – figyelemmel a 90/2017. (IX.25.) számú határozatra - az alábbi döntést hozza:*

*1., 3.990.- Ft négyzetméterenkénti vételáron megvásárolja a Felcsút belterületi 497. hrsz. alatt felvett ingatlan 1148/2202-ed tulajdoni illetőségét az előterjesztéshez mellékelt „Megállapodás és nyilatkozat” tartalmának megfelelően, a Rácz Zsuzsanna eladó által birtokolt és használt telki rész és udvarrész vonatkozásában.*

*2., Felhatalmazza a polgármestert az adásvételi szerződés 1. pont szerinti tartalommal való előkészítésére és aláírására, azzal, hogy a vételár a 2018. évi költségvetés külön során rendelkezésre áll.*

*Határidő: Azonnal*

*Felelős: Polgármester*